Diari Oficial de la Generalitat Valenciana


Sumari del DOGV 6061, del 21-07-2009 (2009/8462)

RESOLUCIÓ de 29 de juny de 2009, de la Direcció General d'Ordenació i Centres Docents i de la Direcció General de Personal, per la qual es dicten i aproven instruccions per a l'organització i el funcionament dels col·legis d'educació infantil de segon cicle i col·legis d'educació primària per al curs 2009-2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8462


Data del document
:   29-06-2009

Organisme emissor
:   Conselleria d'Educació

Tipus de document
:   Resolució

Descriptors 

:   * legislació escolar
    * centre d'ensenyament
    * ensenyament primari
    * educació preescolar
    * organització de l'ensenyament

RESOLUCIÓ de 29 de juny de 2009, de la Direcció General d'Ordenació i Centres Docents i de la Direcció General de Personal, per la qual es dicten i aproven instruccions per a l'organització i el funcionament dels col·legis d'educació infantil de segon cicle i col·legis d'educació primària per al curs 2009-2010. [2009/8462]  
Llei Orgànica 2/2006, de 3 de maig, d'Educació establix els principis generals que ha de regir el sistema educatiu. El Reial Decret 806/2006, de 30 de juny, pel qual s'aprova el calendari d'aplicació de la nova ordenació del sistema educatiu, establix les dates d'implantació de les ensenyances corresponents a les respectives etapes.  
La Comunitat Valenciana ha publicat els decrets de currículum de les distintes ensenyances i ha introduït nous elements per a potenciar la qualitat educativa, el paper dels projectes educatius i el desenrotllament de l'autonomia pedagògica i organitzativa dels centres.   
Així mateix, la disposició transitòria onzena de la Llei Orgànica 2/2006, de 3 de maig, d'Educació, establix que en les matèries, la regulació de les quals remet l'esmentada llei a ulteriors disposicions reglamentàries, i en tant estes no siguen dictades, seran aplicables, en cada cas, les normes d'este rang que ho eren en la data de entrada en vigor de la dita llei.  
Amb esta finalitat, la present resolució reunix la nova normativa publicada per a acomodar-la al curs escolar 2009-2010 a les següents etapes educatives: segon cicle d'educació infantil, educació primària i primer cicle d'educació secundària obligatòria en aquells centres d'educació primària en què s'impartisquen transitòriament estes ensenyances.   
En virtut de les competències establides en el Decret 118/2007, de 29 de juliol, del Consell, pel qual s'establix el reglament orgànic de la Conselleria d'Educació, estes Direccions Generals resolen:  
Àmbit d'aplicació  
La present resolució serà aplicable, per al curs 2009-2010, als centres d'educació infantil i d'educació primària de la Comunitat Valenciana que impartisquen estes ensenyances i per al primer cicle d'educació secundària obligatòria en aquells centres d'educació primària en què s'impartisquen transitòriament estes ensenyances.   
CAPÍTOL I  
Educació infantil. Segon cicle  
La Llei Orgànica 2/2006, de 3 de maig, en l'article 14, establix l'ordenació i els principis pedagògics per a l'educació infantil. En la seua disposició addicional primera especifica que el govern aprovarà el calendari d'implantació, i en la disposició transitòria onzena fa menció de les normes reglamentàries.  
El Reial Decret 1630/2006 dicta les ensenyances mínimes del segon cicle d'educació infantil.  
Cal, doncs, fins que tota la normativa s'ajuste a la Llei Orgànica 2/2006, contemplar en les instruccions de principi de curs 2009-2010 els aspectes ja desenrotllats d'acord amb la mencionada llei, a aplicar a les escoles i als centres públics i privats concertats que impartisquen el 2n cicle de l'educació infantil, així com reconsiderar el compliment de determinats aspectes, entre estos la incorporació de l'alumnat que ingressa per primera vegada en el centre escolar i el procediment per a omplir el qüestionari que inicia l'historial educatiu que figura en l'annex I de l'Orde de 24 de juny de 2008, sobre l'avaluació en l'etapa de l'educació infantil (DOCV de 25.07.2008).  
Primer. Currículum d'educació infantil  
El Decret 38/2008, de 28 de març, del Consell, pel qual s'establix el currículum del segon cicle de l'educació infantil a la Comunitat Valenciana.   
Segon. La incorporació de l'alumnat del primer curs del segon cicle d'educació infantil  
La incorporació de l'alumnat del primer curs del segon cicle de l'educació infantil és el regulat pel Decret 233/1997 i la Resolució de 21 de juliol de 1997 (DOGV de 31.07.1997).  
- La incorporació de l'alumnat del primer curs del segon cicle de l'educació infantil es realitzarà en grups de 5 alumnes per dia, (1er dia 5 alumnes, 2n dia s'hi sumen 5 alumnes als del dia anterior, per la qual cosa el grup és ara de 10 alumnes, el 3er dia se n'incorporaran cinc més als 10 anteriors, i així successivament fins a completar el grup-classe).  
- La prioritat en la incorporació de l'alumnat és la que determina la normativa vigent.  
Tercer. L'entrevista d'inici de curs  
D'acord amb el que disposa l'orde de 24 de juny de 2008 (DOCV 25.07.2008) i la Resolució del 21 de juliol de 1997 (DOCV 31.07.1997), el qüestionari a realitzar pels pares o mares de l'alumnat serà omplit exclusivament pels tutors o tutores del dit alumnat després d'haver realitzat l'entrevista individual a les mares o pares de cada xiquet o xiqueta què tenen al seu càrrec.   
Quart. Programa d'educació plurilingüe en educació infantil  
1. A partir del pròxim curs 2009-2010 i d'acord amb la Resolució de 30 de juliol de 2008 (DOCV 21.08.2008), de la Direcció General d'Ordenació i Centres Docents i de la Direcció General de Personal, per la qual s'establixen els requisits bàsics, els criteris i els procediments per a aplicar als centres educatius un programa d'educació plurilingüe, els centres que tinguen autoritzada l'aplicació del programa d'educació plurilingüe des de l'etapa d'educació infantil podran incrementar el nombre d'hores vehiculades en anglés a 2 hores setmanals, sempre que no implique augment de plantilla en el centre.  
2. Els centres que vullguen aplicar durant el curs 2009-2010 el programa d'educació plurilingüe en l'educació infantil, hauran de presentar els documents següents:  
a) Instància de sol·licitud.  
b) Cronograma de la proporció de les àrees no lingüístiques que es vehicularan en cada una de les llengües: valencià, castellà i anglés (annexos I, II, III i IV de la Resolució de 30 de juliol de 2008).  
c) Acord del claustre i acord del consell escolar del centre.  
Amb caràcter extraordinari, els centres que apliquen el programa d'educació plurilingüe des del segon cicle d'educació infantil, elaboraran el disseny particular del programa d'educació plurilingüe abans de l'inici del procés d'admissió d'alumnes corresponent al curs 2010-2011.  
Quint. Normes reglamentàries   
D'acord amb la disposició transitòria onzena de la Llei 2/2006, de 3 de maig, en tant que les matèries a desenrotllar de la mencionada llei no siguen publicades, seran aplicables, en cada cas, les normes d'este rang que ho eren en la data d'entrada d'esta, sempre que no s'oposen al que esta disposa.  
En conseqüència, i pel que fa al segon cicle d'educació infantil, continua aplicant-se el Decret 233/1997, de 2 de setembre del Govern Valencià, pel qual s'aprova el reglament orgànic i funcional de les escoles, col·legis d'educació infantil i primària en aquells aspectes no desenrotllats per la Llei 2/2006, de 3 de maig.  
CAPÍTOL II  
Educació primària  
Primer. Currículum per al curs 2009-2010  
El Reial Decret 1513/2006, de 7 de desembre, establix les ensenyances mínimes de l'educació primària.  
El Decret 111/2007, de 20 de juliol, establix el currículum de l'educació primària a la Comunitat Valenciana i presenta les competències bàsiques com a eix central del currículum de tota l'ensenyança bàsica.   
Així mateix, en totes les àrees es treballaran: la lectura, la comprensió lectora, l'expressió oral, l'expressió escrita, la comunicació audiovisual i les tecnologies de la informació i la comunicació.   
Segon. Calendari d'aplicació  
El Reial Decret 806/2006, de 30 de juny, establix el calendari d'implantació de la nova ordenació del sistema educatiu que per al pròxim curs 2009-2010 s'ajustarà al següent:   
En l'any acadèmic 2009-2010 s'implanten amb caràcter general les ensenyances corresponents al 3er cicle d'educació primària. És a dir, de 1r a 6t curs d'educació primària.  
Tercer. Avaluació i promoció de l'alumnat  
1. Avaluació d'educació primària  
Pel que fa a l'avaluació i promoció de l'alumnat, així com als documents oficials del procés d'avaluació de l'ensenyança bàsica, caldrà ajustar-se al que disposa l'Orde del 13 de desembre de 2007, sobre avaluació en l'educació primària.  
D'acord amb l'article 12 de l'Orde 13 de desembre de 2007, sobre avaluació en educació primària, al finalitzar l'últim curs de l'etapa, els centres elaboraran l'informe d'aprenentatge per a cada alumne o alumna sobre el grau d'adquisició dels aprenentatges, especialment els que condicionen més el seu progrés educatiu i sobre aquells aspectes que es consideren rellevants per a garantir una atenció individualitzada. Es tindrà com a referència el model que figura en l'annex V de l'orde mencionada.   
2. Ompliment de documentació bàsica  
L'ompliment de documentació bàsica s'efectuarà d'acord amb allò que s'ha disposat en la Resolució de 5 de març de 2008, per la qual es dicten instruccions per a formalitzar els documents bàsics d'avaluació i s'establix el procediment de sol·licitud d'assignació del número d'historial acadèmic.   
Quart. Ensenyances del sistema educatiu espanyol impartides en llengües estrangeres  
La disposició addicional primera del Decret 111/2007, de 20 juliol, del Consell, establix que la Conselleria d'Educació podrà autoritzar la implantació de programes d'educació plurilingüe, que permetrà als centres docents impartir una part de les àrees del currículum en llengua estrangera.  
Quint. Horari escolar  
1. L'Orde de 28 d'agost de 2007, de la Conselleria d'Educació, regula la distribució de l'horari lectiu corresponent a les diferents àrees del currículum de l'educació primària. En l'apartat tres de la mencionada orde s'establix que els centres podran adoptar les sessions setmanals corresponents a les àrees lingüístiques per a grups d'alumnat que participen en programes lingüístics específics, respectant el nombre total de sessions atribuïdes a les dites àrees lingüístiques en el conjunt d'esta etapa educativa.  
2. Els centres que apliquen el programa d'incorporació progressiva del valencià inclouran, entre les àrees no lingüístiques, l'àrea de coneixement del medi natural, social i cultural, impartida en valencià a partir del tercer curs d'educació primària, d'acord amb l'article 10 del Decret 79/1984, de 30 de juliol. El disseny particular del programa serà aprovat pel consell escolar i autoritzat per la direcció territorial competent en matèria d'educació.  
CAPÍTOL III  
Centres d'educació primària que impartisquen transitòriament   
primer i segon curs d'educació secundària obligatòria  
Primer. Calendari d'aplicació   
L'any acadèmic 2009-2010 s'impartiran les ensenyances corresponents a educació secundària obligatòria.  
Segon. Currículum oficial d'educació secundària obligatòria per al curs 2009-2010  
Decret 112/2007, de 20 de juliol de 2007, del Consell, pel qual es desenrotlla el currículum d'educació secundària obligatòria.  
Tercer. Avaluació i promoció de l'alumnat  
Pel que fa a l'avaluació i promoció de l'alumnat, així com als documents oficials del procés d'avaluació de l'ensenyança bàsica, caldrà ajustar-se al que disposa l'Orde de 14 de desembre de 2007, sobre avaluació en educació secundària obligatòria.  
Quart. Ompliment de la documentació bàsica  
L'ompliment de la documentació bàsica s'efectuarà d'acord amb el que disposa la Resolució de 5 de març de 2008, per la qual es dicten instruccions per a formalitzar els documents bàsics d'avaluació i establix el procediment de sol·licitud d'assignació del número d'historial acadèmic.   
Quint. Horari  
L'Orde de 29 d'abril de 2008, de la Conselleria d'Educació, regula l'horari de l'educació secundària obligatòria.  
Sext. Normativa referent a matèries optatives  
És d'aplicació l'Orde de 27 de maig de 2008, per la qual es regulen les matèries optatives en l'educació secundària obligatòria.   
Sèptim. Convalidacions i exempcions de matèries en educació secundària obligatòria per a l'alumnat que curse simultàniament ensenyances professionals de música o de dansa  
1. L'alumnat d'educació secundària obligatòria podrà convalidar la matèria Música amb determinades assignatures de les ensenyances professionals de música o de dansa, en els termes establits en l'article 2 i en l'annex I del Reial Decret 242/2009, de 27 de febrer, pel qual s'establixen convalidacions entre les ensenyances professionals de música i de dansa i l'educació secundària obligatòria i el batxillerat així com els efectes que sobre la matèria d'Educació física ha de tindre la condició d'esportista d'alt nivell o alt rendiment i les ensenyances professionals de dansa (BOE 28.02.1909).  
2. Podran sol·licitar l'exempció de la matèria d'Educació física d'educació secundària obligatòria els alumnes que cursen estos estudis i simultàniament realitzen estudis de les ensenyances professionals de dansa, segons el que establix l'article 4 del Reial Decret 242/2009, de 27 de febrer. L'alumnat exempt de la matèria Educació física no serà avaluat d'esta matèria.  
3. Per a la convalidació de les matèries optatives d'educació secundària obligatòria amb assignatures de les ensenyances professionals de música i dansa caldrà ajustar-se al que disposa l'Orde de 12 de juliol de 1996, de la Conselleria de Cultura, Educació i Ciència, per la qual s'establixen les convalidacions entre les ensenyances del grau mitjà de Música i les matèries optatives de l'educació secundària obligatòria i es regula la compatibilitat d'assistència a ambdós ensenyances (DOGV 30.09.1996), i en l'Orde de 4 de juny de 1998, de la Conselleria de Cultura, Educació i Ciència, que modifica parcialment l'Orde de 12 de juliol de 1996 (DOGV 09.07.1996).  
4. El procediment de la convalidació o exempció de les diferents matèries s'iniciarà en cas que l'alumnat o els seus pares o tutors legals, si és menor d'edat, ho sol·liciten i s'ajustarà a allò que s'ha indicat en l'article 5 del Reial Decret 242/2009, de 27 de febrer. La convalidació de matèries optatives amb assignatures de les ensenyances professionals de música i dansa la realitzarà la direcció del centre docent on l'alumne o alumna cursa les ensenyances d'educació secundària obligatòria, i es consignarà l'expressió "convalidada" en els documents oficials d'avaluació. Correspondrà a la direcció general competent en matèria d'ordenació i centres docents la convalidació de la matèria Música amb determinades assignatures de les ensenyances professionals de música o de dansa, així com l'exempció de la matèria Educació física per a l'alumnat que simultàniament realitze estudis de les ensenyances professionals de dansa.  
Octau. Beneficis per a esportistes d'alt nivell, d'alt rendiment i d'elit  
1. Els esportistes d'alt nivell i d'alt rendiment podran acollir-se als beneficis establits en l'article 9 del Reial Decret 971/2007, de 13 de juliol, sobre esportistes d'alt nivell i alt rendiment (BOE 25.07.2007), incloent l'exempció de la matèria d'Educació física amb la sol·licitud prèvia de l'interessat.  
2. Podran sol·licitar l'exempció de la matèria d'Educació física d'educació secundària obligatòria l'alumnat que curse estos estudis i simultàniament acrediten tindre la condició d'esportista d'alt nivell o d'alt rendiment, segons el que establix l'article 4 del Reial Decret 242/2009, de 27 de febrer. L'alumnat exempt de la matèria Educació física no serà avaluat d'esta matèria.  
3. Els esportistes d'elit de la Comunitat Valenciana disposaran de beneficis en relació amb el seguiment dels seus estudis en els termes establits en l'article 8 del Decret 13/2006, de 20 de gener, del Consell de la Generalitat, sobre els esportistes d'elit de la Comunitat Valenciana (DOGV 24.01.2006).  
CAPÍTOL IV  
Aspectes generals  
Primer. Coordinador de les Tecnologies de la informació i comunicació   
A l'apartat 2.4. del capítol I de la Resolució de 21 de juliol de 1997 s'afegirà a altres funcions de coordinació docent el següent:  
El director del centre efectuarà la proposta del coordinador de les Tecnologies de la informació i comunicació, entre els funcionaris docents en servici actiu i amb destí definitiu en el mateix, o si no n'hi ha, entre els docents no definitius que tinguen la formació i disponibilitat adequada.  
Es designarà un mestre amb la formació i experiència suficient en l'ús de les TIC. A estos efectes i per a desenrotllar esta funció es computaran en el seu horari com 2 hores complementàries i 2 hores lectives.  
Segon. Drets i deures de l'alumnat   
És aplicable el Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures de l'alumnat, pares, mares, tutors o tutores, professorat i personal d'administració i servicis.   
DISPOSICIONS FINALS  
Primera  
La direcció de cada centre complirà i farà complir el que establix esta resolució i adoptarà les mesures necessàries perquè el seu contingut siga conegut per tots els membres de la comunitat educativa.  
Segona  
La inspecció educativa vetlarà pel compliment del que establix esta resolució.  
Tercera  
Els directors territorials d'Educació resoldran, en l'àmbit de la seua competència, els problemes que sorgisquen de l'aplicació de la present resolució.  
Quarta  
Manté la seua vigència per al curs 2009-2010 la normativa següent en tot el que no s'opose tant al que disposa la següent resolució com a allò que s'ha disposat en aquella normativa de rang superior que es trobe vigent:  
- Decret 233/1997, de 2 de setembre (DOGV de 08.09.1997). Reglamento orgànic i funcional de les escoles d'educació ifantil i dels col·legis d'educació primària.  
- Orde de 29 de juny de 1992 (DOGV de 15.07.1992), per la qual s'aproven les instruccions que regulen l'organització i el funcionament dels centres que impartisquen ensenyances de segon cicle d'educació infantil, preescolar, primària, general bàsica, educació especial, secundària obligatòria, batxillerat i formació professional, sostinguts amb fons públics dependents de la Conselleria de Cultura, Educació i Ciència de la Generalitat Valenciana, excepte epígrafs I, V, VI del annex I.  
- Resolució de 21 de juliol de 1997 (DOGV de 31.07.1997), de la Secretària General i de les Direccions Generals de Centres Docents, d'Ordenació, Innovació Educativa i Política Lingüística i de Personal, per la qual s'aproven instruccions per a l'organització i el funcionament dels col·legis d'educació infantil i primària per al curs 1997-1998, excepte en l'apartat I punt 1.1.1, el punt 1.1.3. referent a l'horari.   
- Resolució de 20 de juliol de 1998 (DOGV de 28.07.1998), de la Secretària General i de les Direccions Generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997, per la qual s'aproven instruccions per a l'organització i el funcionament dels col·legis d'educació infantil i primària per al curs 1998-1999.   
- Resolució de 28 de juny de 1999 (DOGV de 13.07.1999), de la Secretària General i de les Direccions Generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997 i la Resolució de 20 de juliol de 1998 per la qual s'aproven instruccions per a l'organització i el funcionament dels col·legis d'educació infantil i primària per al curs 1999-2000. Mestres pertanyents a la junta de personal o delegats de prevenció de riscos laborals.  
- Resolució de 29 de juny de 2000 (DOGV de 10.07.2000), de la Secretària General i de les Direccions Generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997, la Resolució de 20 de juliol de 1998 i la Resolució de 28 de juny de 1999, per la qual s'aproven instruccions per a l'organització i el funcionament dels col·legis d'educació infantil i primària per al curs 2000-2001. Reforç educatiu i hores de dedicació dels delegats de prevenció de riscos.   
- Resolució, de 15 de juny de 2001 (DOGV de 29.06.2001), de la Secretària General i de les Direccions Generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997, la Resolució de 20 de juliol de 1998 i la Resolució de 28 de juny de 1999, per la qual s'aproven instruccions per a l'organització i el funcionament dels col·legis d'educació infantil i primària per al curs 2001-2002. Assignació d'hores de disponibilitat del professorat.  
- Resolució de 26 de juny de 2002 (DOGV de 11.07.2002), de la Secretària General i de les Direccions Generals de Centres Docents, d'Ordenació, Innovació Educativa i Política Lingüística i de Personal, per la qual es prorroga la vigència de la Resolució de 15 de juny de 2001.   
- Resolució de 9 de juliol de 2003 (DOGV de 18.07.2003), de la Secretària Autonòmica d'Educació, per la qual es prorroga i completa per al curs 2003-2004 la Resolució de 15 de juny de 2001 completada per la Resolució de 26 de juny de 2002. Supervisió de llibres de text.  
- Resolució de 29 de juny de 2004 (DOGV de 16.07.2004), de la Direcció General d'Ensenyament i Direcció General de Personal Docent per la qual es prorroga i completa per al curs 2003-2004 la Resolució de 15 de juny de 2001, completada per la Resolució de 26 de juny de 2002 i la Resolució de 9 de juliol de 2003. Supervisió de llibres de text.  
- Resolució de 6 de juliol de 2005 (DOGV de 14.07.2005), de la Direcció General d'Ensenyament i Direcció General de Personal Docent, per la qual es dictaven instruccions en matèria d'ordenació acadèmica i organització de l'activitat docent en els col·legis d'educació infantil i primària. Escolarització d'alumnat estranger.  
- Resolució de 15 de juny de 2006 (DOGV de 29.06.2006), de la Direcció General d'Ensenyament i Direcció General de Personal Docent per les que es dicten i aproven instruccions per a l'organització i el funcionament dels col·legis d'educació infantil i primària.  
- Resolució de 25 de juliol de 2007 (DOGV de 31.07.2007), per les que es dicten i aproven instruccions per a l'organització i el funcionament dels col·legis d'educació infantil i primària, en tot allò que no s'opose al que disposa la present resolució.  
- Resolució de 8 de juliol de 2008 (DOCV de 22.07.2008), de la Direcció General d'Ordenació i Centres Docents i de la Direcció General de Personal, per la qual es dicten i aproven instruccions per a l'organització i el funcionament dels col·legis d'educació infantil de segon cicle i col·legis d'educació primària per al curs 2008-2009.  
Quinta  
La present resolució produirà efectes a partir de l'endemà al de la seua publicació en el Diari Oficial de la Comunitat Valenciana.   
València, 29 de juny de 2009.- El director general d'Ordenació i Centres Docents: Francisco Baila Herrera. El director general de Personal: David Barelles Adsuara.